text: [{"text_idx": "#000001", "text": "Undan dystinum var ta\u00f0 greitt, at F\u00f8royar skuldi vinna fyri at koma vi\u0301\u00f0ari u\u0301r bo\u0301lkinum. Sv\u00f8ri\u0301ki kundu kla\u0301ra seg vi\u00f0 javnleiki. Li\u00f0ini lo\u0301gu stavn um stavn i\u0301 45 minuttir og skiftust um at vera frammanfyri, men F\u00f8royar h\u00f8vdu munin seinastu 15 minuttirnar. O\u0301li Mittu\u0301n var i\u0301 hopla og skeyt heili 17 ma\u0301l i\u0301 ma\u0301l i\u0301 dag. Okkara hildu ondini eina l\u00f8tu beint fyri ha\u0301lvleik, ta\u0301 krumtappurin i\u0301 verjuni, sterki strikuleikarin I\u0301sak Vedelsb\u00f8l, meiddi s\u00e6r fo\u0301tin eftir eina heldur o\u0301fantaliga svenska takling. I\u0301sak fo\u0301r haltandi av v\u00f8llinum, men ti\u0301betur erna\u00f0ist verjuskansin i\u0301 ha\u0301lvleikin og fekk leikt seinna ha\u0301lvleik.Eftir minni go\u0301\u00f0a dystin mo\u0301ti Iran, har F\u00f8royar mistu taki\u00f0 seinastu 15 minuttirnar, var s\u00f8gan hin mo\u0301tsatta i\u0301 dag. F\u00f8royar vi\u0301sti stri\u0301\u00f0vilja, og vi\u00f0 O\u0301la Mittu\u0301n a\u0301 odda, to\u0301ku okkara veruliga fatur seinastu l\u00f8tuna og l\u00f8gdu seg a\u0301 odda vi\u00f0 trimum ma\u0301lum og megna\u00f0u at halda munin heim. Eitt fantastiskt avrik, ta\u0301 try\u0301sti\u00f0 var har\u00f0ast.Eftir dystin var O\u0301li Mittu\u0301n sja\u0301lvsat kosin til dagins leikara. 17 ma\u0301l tala fyri seg!F\u00f8royar skulu nu\u0301 m\u00f8ta Ty\u0301sklandi og Saudi Arabia i\u0301 meginumfarinum, sum ver\u00f0ur leikt i\u0301 Opatija, har F\u00f8royar hevur hildi\u00f0 til higartil. F\u00f8royar m\u00f8ta nu\u0301 Ty\u0301sklandi ma\u0301nadagin kl. 16.00, og Saudi Arabia ty\u0301sdagin kl. 16.00, ba\u0301\u00f0ar ti\u0301\u00f0ir eru f\u00f8royskar. Dystirnir kunnu stroymast a\u0301 youtube hja\u0301 IHF, sum eitur IHF Competitions.Dystargongdin F\u00f8royar \u2013 Sv\u00f8ri\u0301ki:5 min. 1-110 min. 3-415 min. 6-620 min. 7-925 min. 10-1130 min. 14-1435 min. 16-1740 min. 20-2045 min. 24-2550 min. 28-2655 min. 30-2860. min. 34-31Ma\u0301lskju\u0301ttar hja\u0301 F\u00f8royum:O\u0301li Mittu\u0301n 17 (4)I\u0301sak Vedelsb\u00f8l 3O\u0301la Ja\u0301kup Gaard Olsen 3Ro\u0301kur Ziskason 3Tro\u0301ndur Johnsson 3Niklas Gaard 2Ja\u0301kup Egholm 2Aleksandar Lacok 1Ma\u0301lverjar:Aleksandar Lacok 22%"}, {"text_idx": "#000006", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]